คือผมโดนหมากัดเมื่อประมาณวันที่20อะครับแล้วคราวนี้ผมก็ฉีดวัคซืนชนิดspeedaมาจนถึงเข็มที่3แล้วครับแล้วคราวนี้เข็มที่4 ผมต้องฉีดวันที่18ก.ค.แล้วช่วงนี้ผมติดงานอยู่ผมจึงคิดว่าช่วงที่ผมว่างงานที่สุดคือวันที่31ก.ค.ผมจะไปฉีดเข็มสุดท้ายจะเป็นอะไรไหมครับ 2.ผมต้องฉีดกันบาดทะยักด้วยฉีดเข็มแรกไปแล้วแต่เข็มสองวันนัดคือวันที่21ก.ค.ผมก็จะไปฉีดวันที่31ก.ค.จะเป็นอะไรไหมครับ ขอคำตอบให้กระจ่างครับ กราบขอบล่วงหน้าครับ
สวัสดีค่ะ การฉีดวัคซีนป้องกันพิษสุนัขบ้าใน 3 เข็มแรก ควรไปฉีดตามกำหนัดวันนัด หรือไม่ควรเลย 1-2 วัน นับจากวันที่นัดฉีด เพื่อให้ภูมิคุ้มกันเกิดขึ้นได้ทันเพียงพอในการป้องกันการเกิดโรคค่ะ ส่วนการฉีดเข็มที่ 4 และ 5 (หากเป็นการฉีดเข้ากล้ามเนื้อจะฉีด 5 เข็ม หากฉีดเข้าใต้ผิวหนัง 2 จุด จะฉีด 4 เข็ม) จะเป็นการฉีดเพื่อกระตุ้นให้ระดับภูมิคุ้มกันยังคงสูงยาวนานในการป้องกันการเกิดโรคได้ประมาณ 1 ปีค่ะ ดังนั้น สามารถที่จะฉีดเลยกำหนดได้ แต่ก็ไม่ควรนานเกินไป ซึ่งหากมีนัดฉีดในวันที่ 18 ก.ค. ก็ไม่ควรทิ้งระยะยาวนานไปถึง 2 สัปดาห์ค่ะ หากเป็นไปได้ ก็ควรรีบไปฉีดให้เร็วที่สุดค่ะ แต่หากทำไม่ได้ ก็ยังสมารถไปฉีดได้อยู่ค่ะ อย่างไรก็ตาม หากสุนัขตัวที่กัดยังไม่ตาย แสดงว่าสุนัขตัวนั้น ไม่ได้เป็นโรคพิษสุนัขบ้า ดังนั้น ก็ไม่จำเป็นต้องไปฉีดวัคซีนต่อก็ได้ค่ะสำหรับวัคซีนป้องกันบาดทะยัก หากเคยได้รับการฉีดวัคซีนในสมัยเป็นเด็กทารกและเด็กเล็กครบตามกำหนดอายุมาแล้ว ก็ให้ฉีดกระตุ้นเพียง 1 เข็มก็เพียวพอ ไม่จำเป็นต้องฉีดให้ครบ 3 เข็มค่ะ แต่หากในสมัยเด็ก ได้รับการฉีดวัคซีนไม่ครบ ก็ควรฉีดให้ครบ 3 เข็ม โดยการฉีดควรไปตรวตามกำหนดนัด แต่หากไม่สามารถไปฉีดตามนัดวันที่ 21 ก.ค. และจะไปฉีดในวันที่ 31 ก.ค. ก็สามารถทำได้ ไม่จำเป็นต้องเริ่มต้นฉีดใหม่ค่ะ